OpenLLM-France/wikimedia huggingface dataset:
# Jacobo Domínguez Iglesias

Jacobo Domínguez Iglesias ostalari-enpresaria eta Galiziako politikaria izan zen, Europako luxuzko hotelen jabe eta kudeatzaile nabarmena izandakoa.

## Ibilbide profesionala
### Ostalaritza

Gran Casinoaren inauguraziotik, 1887tik hain zuzen, bertako langileen artean agertzen da eta urte gutxiren buruan zuzendari bihurtu zen. Zuzendari kargua Georges Marquet enpresariarekin partekatu zuen 1905tik aurrera. Bien artean bultzatu zituzten hirirako ekimen esanguratsuak, besteak beste: Maria Cristina hotela, Lasarteko hipodromoa, etab.
Erabateko dedikazioarekin aritu zen, eraikuntzan bertan bizi baitzen.
Aisialdi bakarra hartzen omen zuen Café Europako solasaldian parte hartzeko eta bere gogoko gai bati buruz hitz egiteko: ehiza.

### Politikoa

Vigoko hiriko alkate izan zen 1881 eta 1884 urteen artean.
. Bere aurreko alkatea Manuel Barcena Franco izan zen eta ondorengoa Julio Lafuente.

### Kultura

Vigoko alkatea izanik, kutura eta irakaskuntza bultzatu zuen. Francisco Giner de los Ríos espaniar pedagogoarekin kontaktuak ezarri zituen Institución Libre de Enseñanza (ILE) Galizian bultzatu nahian.

## Erreferentziak

* 1 2 (Gaztelaniaz) Blasco Olaetxea, Carlos. (2016). Cuadernos Donostiarras, Hipodromo San Sebastián 1916. , 36 or..
* ↑ «FGaliziako Wikipedia: Biografía. Jacobo Domínguez Iglesias». (Noiz kontsultatua: 2016/06/30).
* ↑ «FGaliziako Wikipedia: Biografía.Manuel Bárcena Franco». (Noiz kontsultatua: 2016/06/30).
* ↑ (Gaztelaniaz) Delgado Criado, Buenaventura. (1994). Historia de la Educación en España y América: Vol.3. La educación en la España Contemoiranea (1789-1975). Morata. SM., 482 or..
* Datuak: Q20534663
# Jacobo Árbenz

Juan Jacobo Árbenz Guzmán (Quetzaltenango, 1913ko irailaren 14a - Mexiko Hiria, 1971ko urtarrilaren 27a) suitzar jatorriko guatemalar militar eta politikari bat izan zen, Defentsa Nazionaleko ministroa (1944-1951) eta Guatemalako presidentea (1951-1954).
1944ko Iraultzan parte hartu zuten militarren taldekoa zen. «Herriko soldadua» bezala ezagutua izan zen. Guatemalako presidente hautatu zuten 1950eko hauteskundeetan, eta 1951ko martxoaren 15ean hartu zuen kargua. Árbenzek inaugurazio hitzaldian azaldu zuenez, bere gobernu plana hiru helburu nagusitan oinarritzen zen. Lehena Guatemala ekonomikoki buruaskia zen herrialde bihurtzea zen, menpekoa eta ekonomia erdikolonialekoa izateari utziz; beste bi helburuak ziren, herrialde modernoa eta merkatu-ekonomia zuena bihurtzea, herrialde atzeratua eta ekonomia nagusiki feudala izateari utziz. 1954ko ekainaren 27an, Estatu Batuetako Gobernuak zuzendutako estatu-kolpe batek boteretik kendu zuen, United Fruit Companyren babesarekin, eta CIAk exekutatu zuen PBSUCCESS operazioaren bidez. Junta militar batek ordezkatu zuen, eta Junta horrek azkenean boterea Carlos Castillo Armas koronelari eman zion. Komunista izateaz eta Estatu Batuetako fruten monopolioen eta nekazal oligopolio nazionalen interesei eraso egiteaz akusatua izan zen, batez ere nekazaritza erreformarekin, eta bere aholkulari talde intimoaren artean Guatemalako Lanaren Alderdiko kideei lekua egiteagatik. Kolpearen ondoren Uruguai eta Mexikoko erbestera ihes egin behar izan zuen, non bere emazte eta seme-alabengandik banandu zen, CIAk antolatutako ospe txarreko kanpaina bat jasan zuen, eta bere alaba Arabellak bere buruaz beste egin zuen Bogotan, Kolonbian, 1965eko urrian.
Azkenik, Jacobo Árbenz Mexiko Hiriko erbestean hil zen 1971n.
* Datuak: Q216943
* Multimedia: Jacobo Arbenz Guzman / Q216943
# Jacobstow

Jacobstow, kornubieraz: Lannjago, Ingalaterrako Kornualles konderriko parrokia zibil eta herri bat da.

## Kanpo estekak

* Datuak: Q1976224
* Multimedia: Jacobstow / Q1976224
# Jacobus Henricus van 't Hoff

Jacobus Henricus van 't Hoff (Rotterdam, Herbehereak, 1852 – Berlin, 1911) kimikaria izan zen. Nobel Saria irabazi zuen 1901ean, «dinamika kimikoaren eta presio osmotikoaren legeak aurkitzeagatik».

## Bizitza

1874an Le Bel-ekin batera, baina bere kabuz, gai organikoen estereokimikaren oinarria eman zuen legea azaldu zuen: karbonoak eratu ditzakeen lau loturak tetraedro baten ertzetarantz daude zuzenduak. Presio osmotikoaz egin zituen behaketetan oinarriturik disoluzioen teoria proposatu zuen, termodinamikaren hastapenak kimikan erabili zituen, eta gai hartzigarrien jarduera aztertu zuen.
1884an Études de Dymanique chimique obra argitaratu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q102822
* Multimedia: Jacobus van 't Hoff / Q102822
# Itxesorde

Itxesorde, Nafarroa Garaian dagoen euskal mendia da.
Malkarrak ilargi erdi baten moduan ixten dira Munian herriaren inguruan: Etxauriko haitzetik hasi eta Soroluzeta-Izmendiako harritzetaraino, harria malkar nahasietan desegiten da, denbora eta higaduraren indar isilaren erakusgarri.

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Itxesorde (Mendikat)

## Ikus, gainera

* Itxesorde, http://www.euskal-herria.org/.
# Itxaso Mardones

Miren Itxaso Mardones Oca (Gasteiz, Araba, 1979ko urtarrilaren 8a – 2024ko apirilaren 23a) arabar kazetaria izan zen.

## Biografia

Itxaso Mardones Arabako hiriburuan jaio zen, 1979aren hasieran. Euskal Herriko Unibertsitatean Ikus-entzunezko Komunikazioan graduatu ondoren, bere prestakuntza akademikoa osatu zuen San Pabloko CEU Unibertsitatean Irratigintza masterra eginda.

### Kazetari ibilbidea

Kazetaritza-karrera Arabako hainbat irrati eta telebista-katetan hasi zuen: COPE eta Onda Cero, eta Álava 7 tokiko kanala, Madrilera joan aurretik. Han, hainbat saiotan lan egin zuen: Cuatro katean (Ver y escuchar; Las Tardes de Cuatro; Te vas a enterar), Televisión Españolan (España Directo), Telemadriden, (Territorio Comanche) eta Atresmedian (Equipo de Investigación).
Itxasok bere lanean bizi izan zuen une biraletako bat Luis Bárcenas espainiar politikariarekin izan zen. Kanadatik iritsi berria zen, eta Barajasko aireportuan (2013) ematen ari ziren komunikabideei erdiko hatza erakutsi zien.

### Heriotza

Itxaso 45 urte zituela hil zen 2024ko apirilaren 23an.

## Erreferentziak

* 1 2 Muere Itxaso Mardones, periodista de 'Equipo de Investigación', a los 45 años. Barcelona 2023-04-24.
* 1 2 Quién era Itxaso Mardones, la reportera de Atresmedia que ha muerto con 45 años. 2024-04-24.
* ↑ Redacción. (2024-04-24). Muere la reportera Itxaso Mardones, de 'Equipo de Investigación', a los 45 años. Madrid.
* ↑ De 'España directo' a 'Equipo de investigación': la trayectoria profesional de Itxaso Mardones. Barcelona 2024-04-24.
* ↑ Redacción. (2024-04-24). Muere la periodista Itxaso Mardones a los 45 años. .
* ↑ M., J.. (2024-04-24). Muere Itxaso Mardones, reportera vasca de Equipo de Investigación, a los 45 años. San Sebastián.

## Kanpo estekak

* Datuak: Q125582720
# Itxaso Uriarte

Itxaso Uriarte Santamaría (Gasteiz, 1991ko irailaren 1a) arabar futbolaria da, erdilari jokatzen duena. Gaur egun Espainiako Emakumezkoen Futbol Ligaren Lehen Mailan aritzen da eta Real Sociedad futbol-taldearekin Erreginaren Kopa jokatu zuen.

## Ibilbidea

Gasteizko Aurrera taldean hasi zen jokatzen. 2011. urtean Realak fitxatu zuen eta lehen mailan jokatzen hasi zen. Lehenengo uretan Euskal Kopa irabazi zuen talde txuriurdinarekin. Garaipenik handiena 2019 Erreginaren Kopa izan zuen.
2021. urtean Athleticek fitxatu zuen.

## Palmaresa

* Erreginaren Kopa (1): 2019
* Euskal Herria Kopa (2): 2012, 2019

## Sariak

* Donostiako Urrezko Danborra (2020)

## Erreferentziak

* ↑ Arratibel Gascon, Ainara. «Urrezko Danborra Realeko futbol eta hockey taldeentzat» Berria (Noiz kontsultatua: 2020-01-20).
* ↑ «Realaren ereserkia ozen abestu dute Realeko neskek» www.eitb.eus (Noiz kontsultatua: 2020-01-20).

## Kanpo estekak

Taldeak oinarri sendoak ditu hazten segitzeko Berria, 2020.08.05
* Datuak: Q37629914
* Multimedia: Itxaso Uriarte / Q37629914
# Itxasperriko Santiago eliza

Itxasperriko Santiago eliza Nafarroako Arakil udalerriko Itsasperri kontzejuan dagoen eliza bat da. XIII. mendearen lehen erdialdean erromaniko berantiar estiloan eraiki zen.

## Ikus gainera

* Nafarroako kultura ondasunak

## Kanpo estekak

* Itxasperriko Santiago eliza. Sakondusakana.com
* Itxasperriko Santiago eliza. Auñamendi entziklopedia (Gaztelaniaz)
* Datuak: Q20492113
* Multimedia: Church of Santiago de Itxasperri / Q20492113
# Itxasora

Itxasora1945, Augustin Zubikaraik idatzitako antzerki lana, Biarritzeko Lore Jokoetan lehenengo saria irabazi zuen.
Erbestetik bueltan, Zubikarai Ondarrura itzuli zen eta han idatzi zuen lan hau. Bere egitura eta argumentua nahiko tradizionalak dira. Bertan Euskal Herri idealizatu batekin egiten dugu topo. Lana Bizkaiko kostaldearen herri batean kokatu zen eta haien euskalkia erabiliz dago idatzita. Lan honetan Txomin Agirreren bidea jarraituz, euskal arrantzale eredugarriak aurkezten zaizkigu, haien bizipenak eta pasadizoak. Kontrastea garbiago azaltzeko arrantzale langile eta fededunen ondoan taularen gainean euskal mozkorti batzuk agertzen dira. Lan osoan kantek garrantzi handia dute. Orokorrean, lan honetan ez da gerraondorengo giro iluna ikusten, frankismoa eta errepresioa ez dira aipatzen, zentzu atenporalagoa izanik. Itxasora ez da Zubikarairen lan onena baina une historiko hartzan garrantzik handia izan zuen.

## Kanpo estekak

* Datuak: Q12259914
# Itxauz

Itxauz Nafarroa Behereko Pirinioetako mendia da, Auza mendilerroan dagoena. Antzola gertu du.

## Abiapuntuak

* Izpegi (2 o. 30 m.)
* Beartzun (2 o. 30 m.)

## Ikus, gainera

* Nafarroa Behereko mendien zerrenda

## Kanpo estekak

* Datuak: Q3147675
# Joaquín Labaien

Joaquín Lucio Labaien Toledo (Tolosa, 1900eko abenduaren 14a- 1995) gipuzkoar arkitektoa izan zen, ezaguna Donostiako Klub Nautikoa eraikin arrazionalista proiektatu eta garaiko arkitektura eta arte ideia berritzaileak zabaldu zituelako. GATEPAC taldeko kidea, 1927an Jose Manuel Aizpuruarekin Labayen & Aizpurua estudioa sortu zuen.
* Datuak: Q10307523
* Multimedia: Joaquín Labayen / Q10307523
# Joaquín Lantziego

Joaquín Lantziego Ruiz de Eskide, Aita Joakin Santa Barbara eliz-izena hartu zuena, (Gorrebusto, 1752 - ?) arabar karmeldar idazlea izan zen. Logroñon, Iruñean eta Burgosen egin zituen eliz ikasketak, eta 1808an Fray Bartolome Santa Teresarekin batera egon zen Markinako komentuan. 1814an, beste fraideekin batera alde egin behar izan zuen frantsesak sartu zirela eta. Gero, Nafarroako Alesbeseko komentuan bizi izan zen. Harena da Guía de Colmeneros o tratado práctico de abejas izeneko liburua, 1827an, Erle gobernatzailleen guidariya izenburupean euskaraturik argitaratu zena. Itzultzailearen izena ez da ezaguna. Gipuzkeraz idatzia dago.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018-1-25 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q47494787
# Joaquín Loyzaga

Joaquín Loyzaga Sr. (Joaquín Loyzaga Martínez jaioa; 1890eko uztailaren 12a - 1935eko uztailaren 4a) Filipinetako nazioarteko futbolaria izan zen, Ekialde Urruneko Txapelketako Jokoetan, Asiako Jokoen aitzindaria, jokatu duena.
Loyzagak Filipinetako futbol selekzioarekin jokatu du Ekialde Urruneko Txapelketako Jokoen hiru edizioetan 1913tik 1917ra arte. 1917ko Jokoetan, Japoniari 15-2 irabazi zion selekzioari lagundu zion.
Carmen Matuterekin ezkonduta zegoen eta saskibaloi jokalari gisa ezaguna den Carlos Loyzagaren aita da. Loyzaga gazteagoa futbolean aritu zen hasieran.

## Erreferentziak

* ↑ Liao, Henry. «Basketball not Caloy’s 1st love» Bandera.
* ↑ Tacujan, Lito. «Philippine football century-old quest» The Philippine Star.
* ↑ Alinea, Eddie. «PH’s Fortunato Catalon: 3rd FEG’s ‘Fastest Man’» Manila Times.
* ↑ Alinea, Eddie. «Carlos Loyzaga: Philippine basketball’s ‘Great Difference’» Manila Times.
* ↑ Liao, Henry. «Basketball not Caloy’s 1st love» Bandera.Liao, Henry (3 October 2012). "Basketball not Caloy's 1st love". Bandera (in English and Filipino). Retrieved 1 June 2018.

## Kanpo estekak

* Datuak: Q55366582
# Joaquín Larrivey

Joaquín Oscar Larrivey (1984ko abuztuaren 20a - ) Argentinako futbolaria da.
Hainbat futbol taldetan jokatu du, esaterako JEF United Chiba.

## Kanpo estekak

* (Japonieraz) J.League Data Site
* Datuak: Q643297
# Joaquín Luqui

Joaquín Luqui (euskaraz Joaquín Luki) Nafarroako Kaparroso udalerriko irrati esatari ospetsua izan zen. Batez ere Espainiako 40 Principales irrati kateko ahots nabarmenetakoa izateagatik oso ezaguna izan zen. Bizitzaren azken garaian telebistan ere jardun zuelarik.

## Ikus, gainera

* Erriberar ezagunak

## Kanpo estekak

* Joaquín Lukiri elkarrizketa ikusgai (Gaztelaniaz)
* Datuak: Q11685104
# Joaquín Julián Altzaa

Joaquín Julián Altzaa Gomendio (Oñati, 1798ko otsailaren 26a - Zaldibia, 1848ko uztailaren 3a) gipuzkoar legelari eta militarra izan zen.

## Biografia

Oñatiko Unibertsitatean erromatar zuzenbidearen irakaslea, On Karlosen alde egin zuen Erregazaleen matxinadan eta Lehen Karlistaldian. Teniente-koronel zela, lekualdaketa eskatu zuen Oriamendiko guduan Donostia ez bonbardatzeko. Bergarako besarkadarekin bat ez zetorrenez, muga zeharkatu zuen.
Matinerren Gerraren aurkakoa izanda ere, berriro Gipuzkoara itzuli baina Antonio Urbiztondok preso hartu eta erail zuten.

## Erreferentziak

* 1 2 3 Alzáa (Joaquín Julián de). in: Enciclopedia Universal Ilustrada Europeo-Americana. 4 Espasa-Calpe, 1059 or..

## Kanpo estekak

* Datuak: Q11928155
* Multimedia: Joaquín Julián de Alzáa / Q11928155
# Joaquín Luis Romero Marchent

Joaquín Luis Romero Marchent (Madril, Espainia, 1921eko abuztuaren 26a - ibidem, 2012ko abuztuaren 16a) espainiar zinema zuzendari, telebista zuzendari eta gidoilaria izan zen.
Zinema genero asko garatu zituen, baina batez ere spaghetti westernak egiteagatik ezagutua da, azpi-genero honen aitzindaria izanik Espainian.
Curro Jiménez telesailaren lehenengo lau atalen zuzendaria ere izan zen.

## Filmografia hautatua

* 1953 - Juzgado permanente
* 1954 - Sor Angélica
* 1955 - El Coyote
* 1955 - La justicia del Coyote
* 1959 - Fulano y mengano
* 1957 - El hombre que viajaba despacito
* 1958 - L'uomo dall'ombrello bianco
* 1961 - La venganza del Zorro
* 1962 - L'ombra di Zorro
* 1963 - I tre implacabili
* 1963 - El sabor de la venganza
* 1964 - Antes llega la muerte
* 1964 - Sette ore di fuoco
* 1965 - Ocaso de un pistolero
* 1966 - Gringo, getta il fucile
* 1966 - La muerte cumple condena
* 1967 - Io non perdono... uccido
* 1968 - Lo voglio morto
* 1968 - Ammazzali tutti e torna solo
* 1971 - Cut-Throats Nine
* 1974 - El juego del adulterio
* 1975 - I quattro del clan di cuore di pietra
* 1976 - Curro Jiménez (telesaila)
* 1980 - Despido improcedente
* 1984 - Las fantasías de Cuny

## Kanpo loturak

* (Gaztelaniaz) Zuzendariari buruzko webgunea.
* Datuak: Q728391
# Judah ha-Nasi

Judah ha-Nasi (hebreeraz: יהודה הנשיא, Yehudah HaNasi; ha-Nasi «printzea» eta Rabbi «irakaslea») edo Judah I.a juduen politika eta erlijio buruzagia izan zen (135 - 220). Galileako sanedringo buruzagi nagusia izan zen erromatar inperioaren garaian. Juduen egoera hobetu nahian, harremanak izan zituen Marko Aurelio enperadorearekin, eta Mishnah edo judaismoaren irakatsien bildumen idazle eta antolatzaile nagusia izan zen. Tannaim edo Juduen Ahozko Legearen azken irakasle handienetako bat izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q380427
* Multimedia: Judah ha-Nasi / Q380427
# Judaismo errabiniko

Judaismo errabinikoa (hebreeraz: יהדות רבנית‎, Yahadut Rabanit) izan da judaismoaren forma nagusia VI. mendetik aurrera, Babiloniako Talmud-aren kodeketaren ondoren. Judaismo errabinikoak judu fariseuetan du jatorria, eta Moisesek Sinai mendian Tora Idatzia eta Ahozko Tora Jainkoarengandik jaso izanaren ustean oinarritzen da. Ahozko Torak, ahoz transmitituak, Tora Idatzia azaltzen du. Hasieran debekatuta zegoen Ahozko Tora idaztea, errabinoak zurrun bihurtuko ote ziren eta malgutasuna galduko ote zuten beldur baitziren, baina Bigarren Tenplua suntsitu ondoren, Talmudean eta beste testu errabiniko batzuetan idaztea erabaki zuten.

## Erreferentziak

* ↑ (Ingelesez) Shahar, Yael. «Is Rabbinic Judaism authentic? Musings on living Torah» blogs.timesofisrael.com (Noiz kontsultatua: 2023-03-08).

## Kanpo estekak

* Datuak: Q1366914
* Multimedia: Judaism / Q1366914
# Judaismo humanistiko

Judaismo humanistikoa ez teista den judaismoaren adarra da eta judaismoa, erlijio ordez, esperientzia kultural eta historikotzat definitzen du. Humanistak eta laikoak diren juduak beren nortasuna ospatzera bultzatzen ditu, festa eta erritu esanguratsuetan parte hartuz, literatura tradizionaletik haratago doazen zeremonia inspiratzaileekin.

## Erreferentziak

* ↑ (Ingelesez) Cohn-Sherbok, Dan. (2006). Humanistic Judaism. .

## Kanpo estekak

* Datuak: Q951353
* Multimedia: Humanistic Judaism / Q951353
# Judah ben Joseph ibn Bulat

Judah ben Joseph ibn Bulat (Lizarra, XV. mendeko bukaera - Istanbul, c. 1550) nafar rabbi eta legelaria izan zen.
1492ko egozketaren ondorioz erbesteratua, Istanbulen egin zuen bere ibilbidea. Kelal Ḳaẓer mi-Kol ha-Rashum Beketab (Argituriko guztiaren abstrakzio laburra) idatzi zuen, teologia errabinikoa, Halakah, etika, jurisprudentzia eta zientzia politikoaren bilduma. Judahek berak saltzen zuen florin baten truke. Gero, Halikot 'Olam metodologia ere argitaratu zuen.
Bere lana aipagarria izan zen, Talmuda ikasteko metodo berriak proposatu zituelako.

## Erreferentziak

* ↑ Jewish Encyclopedia. (1906). Judah ben Joseph ibn Bulat. .

## Kanpo estekak

* Datuak: Q6302167
# Juda operazioa

Juda Operazioa (gaztelaniaz: Operación Judas) Guardia Zibilaren 2019ko iraileko operazio bati emandako izena da, Auzitegi Nazionalaren seigarren instrukzio-epaitegiak agindutakoa. Operazioan, Errepublikaren Defentsa Batzordeekin (EDB edo, katalanez, CDR) erlazionaturiko zazpi pertsona atxilotu zituzten. 2020ko urtarrilaren 10ean azkeneko bi atxilotuak askatu zituzten.
2020ko ekainaren 22an, Espainiako Auzitegi Gorenak beste lau CDR deklaratzera deitzen ditu (Esther, Sònia, Rafael eta Queralt), terrorismo-delituarengatik, bai eta, berriro ere, jada askatuak ziren David Burria eta Clara Borrero. Denetara, 13 dira Juda operazioaren testuinguruan inbestigatuak diren gazteak.

## Erreferentziak

* ↑ (Gaztelaniaz) Pérez, Fernando J.; López-Fonseca, Óscar. (2019-09-27). «El juez encarcela a siete CDR y les acusa de formar parte de un nuevo grupo terrorista» El País ISSN 1134-6582. (Noiz kontsultatua: 2020-01-06).
* ↑ (Katalanez) Llimós, Albert. (2020). «Surten en llibertat sota fiança els dos membres dels CDR que encara eren a la presó» Ara.cat (Noiz kontsultatua: 2020-07-05).
* ↑ «La Audiencia Nacional investiga cuatro CDR más por terrorismo» ElNacional.cat (Noiz kontsultatua: 2020-07-05).
* Datuak: Q73688322
* Multimedia: Operation Judas / Q73688322
# Ingelheim am Rhein

Ingelheim am Rhein Alemaniako udalerria da. Renania-Palatinatua estatuan kokatuta dago, [[Mainz-Bingen (barrutia)|Mainz-Bingen]] barrutian. 2014an 24.283 biztanle zituen 49,86 kilometro koadrotan banatuta.

## Kanpo estekak

* Datuak: Q159548
* Multimedia: Ingelheim am Rhein / Q159548
* Webgune ofiziala
# Ingemar Stenmark

Jan Ingemar Stenmark (ˈɪŋɛmar ˈsteːnmark ahoskatua; Joesjö, Storuman, Suedia, 1956ko martxoaren 18a ) suediar eskiatzaile ohia da, slalom-probetan espezializatua. Munduko Kopako eski-lehiaketetako eskiatzailerik onena 1976tik 1984ra bitartean. 1976an, Neguko Olinpiar Jokoetan, brontzezko domina irabazi zuen, slalom erraldoia proban, eta 1980an, Lake Placideko Jokoetan, Estatu Batuetan, urrezko bi irabazi zituen, slalom eta slalom erraldoia probetan. Stenmarken garaipen-zerrenda izugarria da: 1978ko munduko txapelketan, urrezko domina slalom eta slalom erraldoian; 1982ko munduko txapelketan, urrezko domina slalomen eta zilarrezkoa slalom erraldoian. Hiru urtez Munduko Kopa irabazi zuen (1976, 1977, 1978); 1975ean, bigarren geratu zen, baita 1980-1984 urteetan ere. 1989an erretiratu zen. Munduko Kopan, slalom eta slalom erraldoian, 86 proba irabazi zituen guztira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q530
* Multimedia: Ingemar Stenmark / Q530
# Ingenbohl

Ingenbohl Suitzako udalerria da. Schwyz kantonamenduan dago, Schwyz barrutia barrutian. 2014an 8,912 biztanle zituen 16,2 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q66330
* Multimedia: Ingenbohl / Q66330
Emmetten Gersau Morschach Seelisberg Lauerz Schwyz
# Ingendorf

Ingendorf Alemaniako udalerria da. Renania-Palatinatua estatuan kokatuta dago, [[Eifel Bitburg-Prüm barrutia|Eifel Bitburg-Prüm]] barrutian. 2014an 222 biztanle zituen 3,32 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q567689
* Multimedia: Ingendorf / Q567689
# Ingemar Johansson

Ingemar "Ingo" Johansson (Göteborg, Suedia, 1932ko irailaren 22a – 2009ko urtarrilaren 30a, Kungsbacka, Suedia) suediar boxeolari profesionala izan zen.

## Biografia

Pisu astunen kategorian munduko txapelduna izan zen 1959tik 1960ra. Floyd Patterson boxeolari estatubatuarrarekin izandako hiru borrokengatik oroitua.

## Sariak

1958an eta 1959an Ring aldizkariaren Urteko Boxeolari izendatu zuten. 2002tik Nazioarteko Boxeoaren Ospearen Aretoko kidea da.

## Erreferentziak

* ↑ Ingemar Johansson hil da 76 urte zituela

## Kanpo estekak

* (Ingelesez)Ingemar Johanssonen garaipen-zerrenda.
* Datuak: Q335872
* Multimedia: Ingemar Johansson / Q335872
# Ingelmunster

Ingelmunster, Belgikako mendebaldean dagoen hiria da, Mendebaldeko Flandria probintzian. 2013ko urtarrilaren 1ean 10.728 biztanle zituen.

## Kanpo estekak

* (Nederlanderaz) Webgune ofiziala
* Datuak: Q822748
* Multimedia: Ingelmunster / Q822748
# Izarrak (musika taldea)

Izarrak 2005ean Alduden (Nafarroa Beherea) sortutako herri kanta musika taldea da.

## Diskografia

* Maiatzaren dantza (2020, Agorila)

## Erreferentziak

* ↑ «Izarrak» www.badok.eus (Noiz kontsultatua: 2021-01-04).

## Kanpo estekak

* Webgune ofiziala
* Datuak: Q114311404